**Dmytro Timashov** (ukr. Дмитро Тимашов, *Dmytro Tymašov*, s. 1. lokakuuta 1996 Kirovohrad, Ukraina) on ukrainalais-ruotsalainen jääkiekkoilija. Timashov on pelipaikaltaan vasen laitahyökkääjä.

Ura
---

### Seuraura

Ukrainalaissyntyinen Timashov muutti Ruotsiin 7-vuotiaana. Hän aloitti jääkiekkoilun Sollentuna HC:ssä ja edusti juniorina myös Nacka HK:ta, josta hän siirtyi 14-vuotiaana kaudeksi 2011–2012 SDE HF:ään. Hän siirtyi kuitenkin kesken kauden Djurgårdens IF:ään, jonka U16-junioreiden paras pistemies hän oli tehoilla 7+8=15. Hän voitti kauden päätteeksi U16 SM:n mestaruuden. Kesken kauden 2012–2013 Timashov siirtyi Djurgårdenista MODO Hockeyn junioreihin, jossa hän voitti kauden päätteeksi sekä J20 SuperElitin että J18 Allsvenskanin hopeaa.

Salavat Julajev Ufa varasi Timashovin 54. pelaajana KHL:n varaustilaisuudessa 2013. Kaudella 2013–2014 hän debytoi miesten peleissä. Timashov pelasi MODO:n SHL-joukkueessa kolme ottelua, joissa hän teki yhden syöttöpisteen. Hän teki SHL-debyyttinsä 1. lokakuuta 2013 HV71:tä vastaan. Timashov pelasi kauden aikana miesten pelejä myös yhteensä kymmenen ottelun verran lainalla sarjatasoa alempana HockeyAllsvenskanin Mora IK:ssa ja IF Björklövenissä. Suurimman osan kaudestaan hän pelasi kuitenkin MODO:n J20-junioreissa, joiden paras syöttäjä ja toiseksi paras pistemies Timashov oli tehoilla 12+29=41. Hän vahvisti myös seuran J18-junioreita, jossa hän voitti kauden päätteeksi J18 Allsvenskanin mestaruuden.

QMJHL-joukkue Québec Remparts varasi Timashovin 95. pelaajana CHL:n varaustilaisuudessa 2014. Hän siirtyi joukkueeseen kaudeksi 2014–2015 ja oli Rempartsin paras pistemies ja syöttäjä tehoilla 19+71=90. Timashov palkittiin koko QMJHL:n parhaana tulokkaana Michel Bergeron Trophylla ja valittiin tulokkaiden tähdistökentälliseen. Hän voitti kauden päätteeksi liigan mestaruuden, President's Cupin. Memorial Cup -turnauksessa Timashov jakoi Rempartsin sisäisen maalipörssin voiton Adam Ernen kanssa kolmella osumallaan.

Toronto Maple Leafs varasi Timashovin NHL:ään viidennellä kierroksella 125. pelaajana vuoden 2015 varaustilaisuudessa. Hän teki saman vuoden marraskuussa seuran kanssa kolmivuotisen tulokassopimuksen. Kesken kauden 2015–2016, tammikuussa 2016, Québec Remparts kauppasi Timashovin Shawinigan Cataractesiin vaihdossa kesän 2017 ensimmäisen ja kolmannen kierroksen sekä kesän 2018 kolmannen kierroksen varausvuoroon. Timashov sijoittui QMJHL:n kevään 2016 pudotuspelien pistepörssissä kolmanneksi tehoilla 13+15=28.

Helmikuussa 2020 Timashov siirtyi waiwers-listan kautta Detroit Red Wingsin organisaatioon.

Joulukuussa 2020 Red Wings kauppasi Timashovin pelaajaoikeudet New York Islandersiin.

### Maajoukkueura

Timashov pelasi alle 20-vuotiaiden MM-kilpailuissa vuonna 2016. Hänet valittiin turnauksen Sveitsiä vastaan pelatun avausottelun päätteeksi Ruotsin ottelun parhaaksi pelaajaksi. Timashov pelasi myös alle 18-vuotiaiden Ivan Hlinkan muistoturnauksessa vuonna 2013 sekä samana vuonna World U-17 Hockey Challengessa. Yhteensä hän on pelannut 17 nuorten ja 26 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | Mora IK | Allsvenskan | 6 | 0 | 1 | 1 | 2 | – | – | – | – | – |
|  | IF Björklöven | Allsvenskan | 4 | 0 | 0 | 0 | 25 | – | – | – | – | – |
|  | MODO Hockey | SHL | 3 | 0 | 1 | 1 | 0 | – | – | – | – | – |
| 2014–2015 | Québec Remparts | QMJHL | 66 | 19 | 71 | 90 | 54 | 22 | 3 | 15 | 18 | 18 |
|  | Québec Remparts | M-Cup | – | – | – | – | – | 5 | 3 | 1 | 4 | 8 |
| 2015–2016 | Québec Remparts | QMJHL | 29 | 18 | 35 | 53 | 51 | – | – | – | – | – | JMM | 7 | 2 | 5 | 7 | 2 |
|  | Shawinigan Cataractes | QMJHL | 28 | 4 | 28 | 32 | 28 | 21 | 13 | 15 | 28 | 40 |
| 2016–2017 | Toronto Marlies | AHL | 63 | 11 | 13 | 24 | 32 | 6 | 0 | 0 | 0 | 2 |
| 2017–2018 | Toronto Marlies | AHL | 67 | 13 | 21 | 34 | 33 | 20 | 6 | 6 | 12 | 6 |
| 2018–2019 | Toronto Marlies | AHL | 72 | 14 | 35 | 49 | 52 | 13 | 4 | 6 | 10 | 14 |
| 2019–2020 | Toronto Maple Leafs | NHL | 39 | 4 | 5 | 9 | 16 | – | – | – | – | – |
|  | Detroit Red Wings | NHL | 5 | 0 | 0 | 0 | 0 | – | – | – | – | – |
| 2020–2021 | Bridgeport Sound Tigers | AHL | 22 | 5 | 6 | 11 | 26 | – | – | – | – | – |
|  | New York Islanders | NHL | 1 | 0 | 0 | 0 | 0 | – | – | – | – | – |
| 2021–2022 | Bridgeport Islanders | AHL | 1 | 0 | 0 | 0 | 0 | – | – | – | – | – |
|  | Brynäs IF | SHL | 29 | 8 | 10 | 18 | 41 | 3 | 1 | 1 | 2 | 0 |
| 2022–2023 | Brynäs IF | SHL | 52 | 10 | 23 | 33 | 43 | – | – | – | – | – |
| 2023–2024 | HC Ajoie | NL | 35 | 9 | 11 | 20 | 30 | – | – | – | – | – |
| 5 kautta | yhteensä | AHL | 225 | 43 | 75 | 118 | 143 | 39 | 10 | 12 | 22 | 22 |
| 3 kautta | yhteensä | SHL | 84 | 18 | 34 | 52 | 84 | 3 | 1 | 1 | 2 | 0 |
| 2 kautta | yhteensä | NHL | 45 | 4 | 5 | 9 | 16 | – | – | – | – | – |

Lähteet
-------

1. 1 2 3 4 5 6  Dmytro Timashov *Elite Prospects*. Everysport Media Group AB.  (englanniksi)
2. ↑  Kokkonen, Juuso: Ruotsi lähtee Nylanderien johdolla kultajahtiin *Jatkoaika.com*.  26.12.2015. Jatkoaika r.y. Viitattu 7.1.2016.
3. ↑  Dmytro Timashov QMJHL.  Arkistoitu 12.12.2015. Viitattu 6.1.2016. (englanniksi)
4. 1 2 3  Andersson, Calle Delling: JVM 2016: Dmytro Timashov *Tre Kronor Fans*.  22.12.2015. Svenska Ishockeyförbundet. Viitattu 6.1.2016. (ruotsiksi)
5. ↑  Dmytro Timashov The Internet Hockey Databasessa (englanniksi)
6. ↑  Timashov wins QMJHL rookie of the year honour *Sportsnet*.  8.4.2015. Rogers Digital Media. Viitattu 6.1.2016. (englanniksi)
7. ↑  Maple Leafs sign Nielsen and Timashov  23.11.2015. Toronto Maple Leafs. Viitattu 7.1.2016. (englanniksi)
8. ↑  NHL-seura sopimukseen kahden nuoren lupauksen kanssa  24.11.2015. SuomiKiekko. Viitattu 7.1.2016.
9. ↑  Dmytro Timashov débarque à Shawinigan!  6.11.2016. Shawininan Cataractes.  Arkistoitu 4.3.2016. Viitattu 7.1.2016. (ranskaksi)
10. ↑
11. ↑
12. ↑  Best Player of the Game Selected by the Team (pdf) *stats.worldjunior2016.com*.  5.1.2016. International Ice Hockey Federation. Viitattu 18.7.2016. (englanniksi)

Aiheesta muualla
----------------

* Dmytro Timashov The Internet Hockey Databasessa (englanniksi)
* Dmytro Timashov *Elite Prospects*. Everysport Media Group AB.  (englanniksi)
* Dmytro Timashov QMJHL:n sivustolla (Arkistoitu – Internet Archive) (englanniksi)